TVIRTINU:

 Šeškinės bendruomenių

 sąjungos pirmininkas

 2017-10-17

**2017 METŲ ŠEŠKINĖS BENDRUOMENĖS ASMENINIŲ SMIGINIO VARŽYBŲ N U O S T A T A I**

**I TIKSLAS IR UŽDAVINIAI**

1. Plėtoti smiginio žaidimą Šeškinės bendruomenėje.

2. Sudaryti sąlygas visiems smiginio žaidimo mėgėjams toliau tobulėti.

3. Suteikti kiekvienam dalyviui galimybę sportuoti, turiningai leisti savo ir šeimos narių laisvalaikį.

4. Kelti smiginio žaidimo meistriškumą.

5. Išsiaiškinti Šeškinės bendruomenės geriausius smiginio žaidėjus.

**II VADOVAVIMAS IR VYKDYMAS**

6. Varžybas organizuoja ir vykdo Šeškinės bendruomenių sąjunga, Vilniaus vaikų ir jaunimo klubas „Verdenė“.

7. Varžybų vyriausiasis teisėjas(a) Romualdas Grigas, varžybų vyr. sekretorius(ė)Romualdas Grigas.

**III VARŽYBŲ DALYVIAI**

8. Varžybose dalyvauja Šeškinės bendruomenės nariai.

9. Vaikai 7-15 metų, 16 ir vyresni (suaugusieji).

10. Kiekvienas dalyvis atsako už savo sveikatą ir saugumą pasirašytinai.

**IV VARŽYBŲ VYKDYMO LAIKAS IR VIETA**

11. Varžybos vyks 2017-11-04 nuo 12 val. Vaikų ir jaunimo klube „Verdenė“. Registracija vyksta iki spalio 31 d. el. p. seskinesbendruomenes@gmail.com arba mob. tel. +370 604 95130, nurodant savo vardą, pavardę, amžių, varžybų pavadinimą, kontaktus.

**V VARŽYBŲ VYKDYMO SĄLYGOS**

12. Varžybos asmeninės, žaidžiama su savomis strėlytėmis.

13. Žaidžiamas 3x8 žaidimas, metamos trys strėlytės aštuonis kartus, taškai sumuojami, laimi žaidėjas surinkęs daugiausiai taškų.

14. Taikinys kabinamas 173 cm. atstumu iki taikinio centro nuo grindų ir 293 cm. nuo metimo linijos įstrižai iki taikinio centro.

15. Įskaitomi tik į taikinį įsmigusios strėlyutės taškai. Jei įsmigusi strėlytė iškrenta iš taikinio, kol teisėjas neužfiksavo suminio 3 strėlyčių rezultato, tos strėlytės taškai neįskaitomi.

16. Varžybos vykdomos vadovaujantis klasikinio smiginio taisyklėmis. Žaidžiama ant plaušinių lentų mėtant stėlytes su metaliniais antgaliais. Taškai skaičiujami pagal taikinyje sužymėtus sektorius. Išorinės siauros juostos taškai dvigubinami, o siauros juostos sektoriaus arčiau centro taškai trigubinami. Centras – 50 taškų(raudona zona), aplink jį – 25 taškai(žalia zona). Daugiausiai viena strėlyte galima pelnyti 60 taškų (3x20), trimis strėytėmis – 180 taškų, t.y. trys trigubi pataikymai į 20 taškų turintį sektorių.

17. Metimo metu negalima peržengti metimo linijos.

**VI APDOVANOJIMAI**

18. Nugalėtojai ir prizininkai apdovanojami taurėmis diplomais.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_